[{"text_idx": "#000002", "text": "Mae llety gwely a brecwast sy\u2019n cael ei redeg gan deulu, sy\u2019n llawn hanes, ac wedi\u2019i guddio yng Nghymoedd Cymru wedi ennill y teitl \u2018Cymeradwyaeth Uchel\u2019 yn y categori Busnes Newydd yng Ngwobrau Bywyd Caerdydd."}, {"text_idx": "#000003", "text": "Wedi\u2019i gwblhau ym 1931 a\u2019i brynu yn 2017 gan y perchnogion Howard a Cath, mae ty\u0302 Gellihaf yn eiliad mewn hanes sydd wedi\u2019i ddal yn berffaith."}, {"text_idx": "#000004", "text": "Wedi\u2019i leoli yng Nghoed Duon, roedd ffawd mwy na heb yn sicrhau mai Howard a Cath fyddai\u2019n berchen ar y ty\u0302. Roedd Howard yn lleol i\u2019r ardal ac yn gyfarwydd a\u0302\u2019r ty\u0302. Fe adawodd Cymru i ymuno a\u0302\u2019r fyddin heb unrhyw fwriad i ddychwelyd. Ond wedi 32 o flynyddoedd o wasanaeth milwrol, dyna\u2019n union a wnaeth. Ar o\u0302l cwrdd a\u0302\u2019i wraig Cath, gwelsant fod y ty\u0302 ar y farchnad ac yna syrthio ar unwaith mewn cariad ag ef. Fel cyd-ddigwyddiad, yn ddiweddarach daeth Cath i ddarganfod ei bod hi yn perthyn i\u2019r teulu oedd yn berchen ar y ty\u0302 bron i 80 mlynedd yn o\u0302l."}, {"text_idx": "#000005", "text": "Mae ei arddull yn adlewyrchu\u2019r mudiad \u2018Celf a Chrefft\u2019 ac mae Howard a Cath wedi adfer pob rhan o\u2019r eiddo yn o\u0302l i\u2019w ogoniant blaenorol, gan ychwanegu cyffyrddiadau modern fel ystafelloedd ymolchi llawn a moethus yn yr ystafelloedd gwadd."}, {"text_idx": "#000006", "text": "Gall gwesteion y faenor ddisgwyl brecwast gwych sy\u2019n defnyddio cynnyrch lleol ac mae Gellihaf hefyd yn cynnig te prynhawn sydd wedi dod yn enwog am ei danteithion melys cartref."}, {"text_idx": "#000007", "text": "Mae Howard a Cath wedi ymrwymo eu hunain i adfer yr eiddo hardd hwn, ac adlewyrchir eu gwaith caled gan eu personoliaethau heintus. Cewch groeso twymgalon wrth gyrraedd, ac yna cewch eich trochi\u2019n llwyr yn yr awyrgylch a gre\u0308ir gan eich dau westai."}, {"text_idx": "#000008", "text": "Am yr holl resymau hyn, mae\u2019r cwpl wedi cael eu cydnabod yng ngwobrau Bywyd Caerdydd 2019, ac mae Ty\u0302 Gellihaf hefyd wedi\u2019i restru yn y \u2018Great Little Places Guide\u2019 a gre\u0308wyd gan \u2018Welsh Rarebits\u2019."}, {"text_idx": "#000009", "text": "P\u2019un a ydych chi\u2019n feiciwr brwd, yn gerddwr neu\u2019n syml yn chwilio am enciliad \u2013 mae gan Dy\u0302 Gellihaf bopeth sydd ei angen arnoch."}, {"text_idx": "#000012", "text": "Caerphilly Tourism is a group of local tourism businesses dedicated to providing visitors with their ideal holiday or business trip experience. This website contains detailed information on all the group members plus more general information on other attractions and accommodation throughout the region."}]